
ΔΕΛΤΙΟ ΤΥΠΟΥ
ΘΕΜΑ:
«Δημοσιοποίηση ανακοίνωσης ΕΛΓΑ για υποβολή αιτήσεων χορήγησης ενίσχυσης από ζημιές λόγω θεομηνιών κλπ. έτους 2011».

Σας ενημερώνουμε ότι ο ΕΛΓΑ εξέδωσε την παρακάτω ανακοίνωση προς ενημέρωση των ενδιαφερομένων κατόχων γεωργοκτηνοτροφικών τους εκμεταλλεύσεων που ζημιώθηκαν από θεομηνίες κλπ κατά το έτος 2011 στις περιοχές της Δημοτικής Κοινότητας Άμφισσας και τις Τοπικές Κοινότητες Αγίου Κωνσταντίνου, Αγίου Γεωργίου, Σερνικακίου και Χρισσού.
-----------------------------------------------------------------------------------------------------------------

ΑΝΑΚΟΙΝΩΣΗ ΓΙΑ ΥΠΟΒΟΛΗ ΑΙΤΗΣΕΩΝ ΧΟΡΗΓΗΣΗΣ ΕΝΙΣΧΥΣΗΣ

(Αφορά τις περιοχές Δ.Κ. Άμφισσας και τις Τ.Κ. Αγ.Κων/νου, Αγ. Γεωργίου, Σερνικακίου και Χρισσού)

           Ο  ΕΛ.Γ.Α. με την παρούσα Ανακοίνωση καλεί τους ενδιαφερόμενους να υποβάλουν αιτήσεις, από Δευτέρα 1-9-2014 έως και Τρίτη  30-9-2014, για το σύνολο των γεωργοκτηνοτροφικών τους εκμεταλλεύσεων που ζημιώθηκαν το  έτος 2011 από θεομηνίες (πλημμύρες) δυσμενείς καιρικές συνθήκες (ανεμοθύελλες, υπερβολικές βροχοπτώσεις, παγετό, χιόνι, χαλάζι) και ασθένειες (περονόσπορο στα αμπέλια) ως αποτέλεσμα δυσμενών καιρικών συνθηκών κατά τη χρονική περίοδο Ιανουάριος – Δεκέμβριος  2011.»

     Στην αίτηση χορήγησης ενίσχυσης υποχρεωτικά πρέπει να αναγράφεται:

· το ονοματεπώνυμο του ενδιαφερομένου

· οι αριθμοί: φορολογικού μητρώου (Α.Φ.Μ.), Δελτίου Ταυτότητας (Α.Δ.Τ.), 

· ο αριθμός λογαριασμού τραπέζης 

· η διεύθυνση κατοικίας 

· το τηλέφωνο (σταθερό και κινητό)

· τα στοιχεία της εκμετάλλευσης (σύμφωνα με το έντυπο)


Η αίτηση χορήγησης ενίσχυσης  και τα απαιτούμενα δικαιολογητικά θα παραλαμβάνονται από τον Ανταποκριτή του ΕΛ.Γ.Α. ατελώς. Η αίτηση θα πρωτοκολλείται και θα δίνεται στον αιτούντα πρωτοκολλημένο αντίγραφό της. Οι Ανταποκριτές του ΕΛ.Γ.Α δεν θα παραλαμβάνουν αιτήσεις με ελλιπή δικαιολογητικά. 

Εκπρόθεσμες αιτήσεις χορήγησης ενίσχυσης δεν γίνονται δεκτές. 
Ι. ΔΙΚΑΙΟΛΟΓΗΤΙΚΑ ΦΥΣΙΚΩΝ ΠΡΟΣΩΠΩΝ


Με την υποβολή της  αίτησης χορήγησης ενίσχυσης  και προκειμένου για φυσικά πρόσωπα  θα επισυνάπτονται και τα εξής δικαιολογητικά:

1. Υπεύθυνη δήλωση.
2. Φωτοαντίγραφο των δύο όψεων της αστυνομικής ταυτότητας.
3. Φωτοαντίγραφο της πρώτης σελίδας του τραπεζικού βιβλιαρίου, όπου θα φαίνεται ευκρινώς ο αριθμός λογαριασμού.

4. Φωτοαντίγραφο βιβλιαρίου Ο.Γ.Α (εφόσον υπάρχει), όπου θα διακρίνονται τα στοιχεία του αιτούντα και η σχετική θεώρηση για το έτος ζημιάς (2011). Σε περίπτωση που δεν έχει ακόμα εκδοθεί βιβλιάριο θα προσκομίζεται σχετική βεβαίωση του Ο.Γ.Α.  

5. Φωτοαντίγραφο της  δήλωσης φορολογίας εισοδήματος (έντυπο Ε1) του οικονομικού έτους  2011 (εισοδήματα που αποκτήθηκαν το έτος 2010)  καθώς και του αντίστοιχου εκκαθαριστικού σημειώματος. Σε περίπτωση που ο ενδιαφερόμενος δεν ήταν υπόχρεος υποβολής δήλωσης φορολογίας εισοδήματος για το έτος  2011, πρέπει να προσκομίσει σχετική υπεύθυνη δήλωση, όπου θα αναγράφεται  και το Α.Φ.Μ του.

6. Να έχει υποβληθεί Δήλωση Καλλιέργειας του έτους  2011, όπως αυτή τηρείται στα αρχεία του ΕΛ.Γ.Α και δεν απαιτείται η προσκόμισή της. 

Περισσότερες πληροφορίες στους κατά τόπο ανταποκριτές ΕΛΓΑ του Δήμου Δελφών.
-----------------------------------------------------------------------------------------------------------------

Από το Γραφείο Τύπου

